cyanic-selkie/wikianc huggingface dataset:
Իպրատրոպիում բրոմիդ
Իպրատրոպիում բրոմիդ (վաճառքային անվանումը՝ Ատրովենտ), դեղամիջոց, որը լայնացնում է փոքր և մեծ տրամաչափի բրոնխների լուսանցքը ։ Օգտագործվում է թոքերի քրոնիկ օբստրուկտիվ հիվանդության և ասթմայի բուժման համար ։ Այն կիրառվում է ինհալիատորի միջոցով և նեբուլայզերով ։ Ազդեցության սկիզբը դիտվում է 15-ից 30 րոպե անց և տևում է 3-ից 5 ժամ ։
Հիմնական կողմնակի ազդեցությունները ներառում են՝ բերանի չորություն, հազ և օդատար ուղիների բորբոքում ։ Հնարավոր ծանր կողմնակի ազդեցություններն են՝ միզակապություն, օդատար ուղիների սպազմ և ծանր ալերգիկ ռեակցիաներ ։ Ամենայն հավանականությամբ այն անվտանգ է հղիների և կրծքով կերակրող մայրերի համար ։ Իպրատրոպիումը մուսկարինի անտագոնիստն է (հակազդիչ), այն հակախոլիներգիկ է, որը իրականացնում է հարթ մկանների ռելաքսացիա (թուլացում) ։
Բժշկական կիրառություն
Իպրատրոպիումը ներմուծվում է ինհալացիոն ճանապարհով, թոքերի քրոնիկ օբստրուկտիվ հիվանդության (ԹՔՕՀ) և բրոնխիալ ասթմայի սրացումը բուժելու համար։ Այդ նպատակով այն ներմուծվում է ինհալիատորի մեջ կամ առանձին դեղաչափով, նեբուլայզերով ։
Այն նաև օգտագործվում է բուժելու և կանխարգելելու համար թեթև ու չափավոր բրոնխիալ ասթման, հատկապես երբ վերջինս ուղեկցում է սիրտ-անոթային հիվանդություններին։
Այն նաև համադրում են սալբուտամոլի (ալտերոլ- ԱՄՆ-ում ընդունված անվանունը) հետ՝ Կոմբիվենտ վաճառքային անվան տակ (ոչ աէրոզոլային չափավոր դոզայով ինհալիացիա) և Դուոնեբ (նեբուլայզեր)՝ կառավարելու համար ԹՕՔՀ -նն ու ասթման, և ֆենոտերոլի հետ (վաճառքային անվանումը Դուովենտ և Բերոդուալ Ն) ասթման կառավարելու համար։
Իպրատրոպիումը՝ որպես քթով ներմուծվող դեղամիջոց, տարածվում է քթանցքերում և կարող է նվազեցնել ռինորեան, բայց այն արդյունավետ չէ քթային արյան շրջանառության խանգարման ժամանակ ։
Կոմբինացիան (համադրումը) բետա-ադրեներգիկ ագոնիստների (համազդիչների) հետ, մեծացնում է բրոնխների լայնացման էֆեկտը։
Հակացուցումներ
Հիմնական հակացուցումները ինհալացիոն իպրատրոպրումի, գերզգայնությունն է ատրոպինի հանդեպ և այն պայմանավորված է հենց ինհալիատորում եղած նյութերով։ Ներքին ընդունման ձևով ներմուծված իպրատրոպիումի հակացուցումները նման են մյուս հակախոլիներգիկների հակացուցումներին, այն ընդգրկում է փակ անկյունային գլաուկոմա, ստամոքս-աղիքային համակարգի և միզային համակարգի օբստրուկցիա (խցանում) ։
Գետնանուշի նկատմամբ ալերգիա
Նախկինում Ատրովենտ օգտագործողնեը կիրառել են նաև քլորոֆլյուրոկարբոն՝ որպես խթանիչ։ Այն պարունակում է սոյայի լեյցիտին: 2008 թվականին բոլոր ինհալացիոն քլորոֆլյուրոկարբոնները դուրս եկան և դրանց փոխարինեց հիդրոֆլյուրոկարբոնը։ Գետնանուշի նկատմամբ ալերգիան նշվում էր որպես հակացուցում, բայց այժմ այդպես չէ։ Դա հակացուցված չէ այն ժամանակ, երբ դեղը ներմուծվում է նեբուլայզերով ։
Կողմնակի ազդեցություն
Երբ իպրատրոպիումը ինհալացիոն ճանապարհով է ներմուծվում, կողմնակի ազդեցությունները հաեմատած մյուս հակախոլիներգիկների, մինիմալ են։ Այնուամենայնիվ, բերանի չորություն և սեդացիա նշվում է։ Ինչպես նաև մի շարք այլ կողմնակի ազդեցությունները, ինչպսիք են մաշկի գույնի փոփոխություն, հաճախասրտություն, սուր փակ անկյունային գլաուկոմա, սրտխառնոց, սրտի շողացում և գլխացավ։ Ինհալիացիոն իպրատրոպիումը չի նվազեցնում մուկոցիլիար (լորձաթարթչային) քլիրենսը ։ Պացիենտների մի մասի մոտ ինհալիացիան ինքնին կարող է առաջացնել գլխացավ, կոկորդի գրգռվածություն ։
Նշում են նաև միզակապություն նույնիսկ այն պացիենտները, ովքեր դեղորայքը ստացել են նեբուլայզերով։ Արդյունքում պետք է զգուշանան հատկապես նրանք, ովքեր ունեն շականակագեղձի հիպերտրոֆիա (գերաճ) ։
Փոխազդեցություններ
Փոխազդեցությունը այլ հակախոլիներգիկների հետ, ինչպիսիք են եռցիկլիկ հակադեպրեսանտները, հակապարկինսոնյան դեղամիջոցները և քինիդինը, որոնք տեսականորեն նվազեցնում են կողմանակի ազդեցությունները, կլինիկորեն աննպատակահարմար են այն ժամանակ, երբ իպրատրոպիումը ինհալիացիոն ճանապարհով է ներմուծված ։
Դեղագիտություն
Ըստ քիմիական բաղադրության իպրատրիոպիումի բրոմիդը քառավալենտ ամին պարունակող միացություն է (որը նշվում է Բրիտանիայի և Միացյալ Նահանգների կողմից հաստատված անվանում ), համադրում են ատրոպինը իզոպրոպիլ բրոմիդի հետ, այստեղից էլ անվանումը. իզոպրոպիլ+ ատրոպին։
Իպրատրոպիումը ցուցաբերում է բրոնխոլիտիկ ազդեցություն՝ նվազեցնելով խոլիներգիկ էֆեկտը բրոնխիալ մկանների վրա։ Այն արգելակում է ացետիլխոլինի մուսկարինային ընկալիչները, առանց ենթատիպային սպեցիֆիկության, հետևաբար նպաստում է ցիկլիկ գուանիդին մոնոֆատի (ցԳՄՊ) դեգրատացիային, արդյունքում նվազեցնում է ներբջջային ցԳՄՊ-ի կոնցենտրացիան։ Հավանաբար ցԳՄՊ-ն ազդում է ներբջջային կալցիումի վրա, նվազեցնում է բրոնխներում հարթ մկանների կրճատումը, ընկճում է բրոնխոկոնստրիկցիան (բրոնխի լուսանցքի նեղացումը ) և լորձարտադրությունը։ Դա ոչ ընտրողական մուսկարինային անտագոնիստ է , չի թափանցում արյան մեջ, որը կանխում է համակարգային կողմնակի ազդեցությունները։ Իպրատրոպիումը ատրոպինի ածանցյալն է , բայց այն քառավալենտ ամին է, հետևաբար չի անցնում արյուն-ուղեղային պատնեշով, որը կանխում է կենտրոնական կողմնակի էֆեկտները (հակախոլիներգիկ համախտանիշ)։ Իպրատրոպիումը երբեք չի կարելի օգտագործել որպես սալբուտամոլ (ալբուտերոլ) անհետաձգելի բուժօգնության համար։
Ծանոթագրություններ
Կատեգորիա:Սպիրտներ Կատեգորիա:Պրոպիոնատներ Կատեգորիա:Առողջապահության համաշխարհային կազմակերպության հիմնական դեղեր
Հաֆելլանդ (շրջան)
Հաֆելլանդ  (Landkreis Havelland), շրջան Գերմանիայում։ Շրջկենտրոնն է Ռատենով քաղաքը։ Զբաղեցնում է 1717,15 կմ2։ Բնակչությունը՝ 155 003 մարդ։ Բնակչության խտությունը՝ 90 մարդ/կմ2։
Շրջանի պաշտոնական կոդը՝ 12 0 63։ Շրջանում 26 համայնք կա ։
Ծանոթագրություններ
Կատեգորիա:Գերմանիայի շրջաններ
(8534) Կնուտսոն
(8534) Կնուտսոն (Knutsson), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին Կլաս-Ինգվար Լագերկվիստի կողմից Լա Սիլյայում ։
Միջին հեռավորությունը Արեգակից կազմում է 2,88234 ա. մ., առավելագույնը մոտենում է 2,7684 ա. մ. հեռավորության վրա և հեռանում 2,9963 ա. մ. ։ Արեգակի շուրջ մեկ ամբողջական պտույտ է կատարում 1787,38 երկրային օրվա ընթացքում, իր ուղեծրով շարժվելով միջինում 0,201412 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,98° անկյուն։
Արտաքին հղումներ
Կատեգորիա:1993 թվականին հայտնաբերված աստղագիտական մարմիններ Կատեգորիա:Կլաս-Ինգվար Լագերկվիստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թարյան
Թարյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ
Մնացական Առաքելյան
Մնացական Խաչատուրի Առաքելյան, հայ խորհրդային ​​կոլտնտեսական, ԽՍՀՄ Գերագույն խորհրդի պատգամավոր։ Սոցիալիստական աշխատանքի հերոս (1966) ։
Թեդ 2
«Թեդ 2» (Ted 2), Սեթ Մաքֆարլեյնի կողմից 2015 թվականին նկարահանված կատակերգություն։ Համաշխարհային պրեմիերան կայացել է 2015 թվականի հունիսի 25-ին։
Մնացական Առաքելյան
Կենսագրություն
Ծնվել է 1925 թվականին։ ԽՄԿԿ անդամ է 1964 թվականից։ Կրթությունը թերի միջնակարգ։ 1939 թվականից եղել է կոլտնտեսության հովիվ, այնուհետև սովխոզի ավագ հովիվ, 1964 թվականից՝ ՀԽՍՀ Թալինի շրջանի Ալագյազ սովխոզի ոչխարաբուծական բրիգադի բրիգադիր։
Թեդ 2
Ֆիլմի կարգախոսն է. "Անօրեն արջուկը վերադառնում է։"
Մնացական Առաքելյան
Կենսագրություն
ԽՍՀՄ Գերագույն խորհրդի 9-րդ գումարման ազգությունների խորհրդի պատգամավոր (1974-1979) ՀԽՍՀ Թալինի թիվ 415 ընտրատարածքից, Ազգությունների խորհրդի գյուղատնտեսական հանձնաժողովի անդամ ։
Թեդ 2
Սյուժեն
Ժամանակ է անցել, և Թեդն ամուսնացել է իր գործընկերուհու՝ Թեմի-Լիննի հետ։ Զույգը շուտով որոշում է երեխա ունենալ, սակայն դատարանը պնդում է, որ Թեդը պետք է ապացուցի իր կարողությունները և ստանա երեխա ունենալու իրավունքը։ Ջոնը բաժանվել է Լորիից և պատրաստ է նոր արկածների իր լավագույն ընկերոջ հետ։
Մնացական Առաքելյան
Աղբյուրներ
Կատեգորիա:Սոցիալիստական աշխատանքի հերոսներ Կատեգորիա:ԽՄԿԿ 24-րդ համագումարի պատվիրակներ Կատեգորիա:Հայ քաղաքական գործիչներ
Թեդ 2
Ընդունելությունը
Ֆիլմը տարբեր կարծիքներ ստացավ քննադատներից։ «Rotten Tomatoes» կայքում ֆիլմն ունի 46% վարկանիշ և 5,2 միջին գնահատական 10-ից ։ «Metacritic» կայքում ֆիլմի գնահատականը 49 է 100-ից, քննադատների 35 ակնարկի հիման վրա, ինչը համապատասխանում է «խառը կամ միջին կարծիքներ» կարգավիճակին ։
Արտաքին հղումներ
Կատեգորիա:2015 ֆիլմեր Կատեգորիա:Ամերիկյան կինոկատակերգություններ Կատեգորիա:Սեթ Մաքֆարլեյնի ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների ֆենտեզի ֆիլմեր Կատեգորիա:Universal Pictures ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ֆիլմեր թմրանյութերի մասին Կատեգորիա:Ֆիլմեր արջերի մասին Կատեգորիա:Ամերիկյան ֆենտեզի ֆիլմեր Կատեգորիա:Բադի մուվի Կատեգորիա:Ամերիկյան ֆանտաստիկ ֆիլմեր Կատեգորիա:Ֆիլմեր խոսող կենդանիների մասին
Cristal & Моёт
«Cristal & Моёт» (ոճավորված որպես «Cristal & МОЁТ» ), ռուս ռեփ կատարող և երաժիշտ Մորգենշտերնի երգը, որը թողարկվել է 2020 թվականի դեկտեմբերի 28-ին որպես սինգլ։ Դրանում երգիչը երգում է շամպայնի երկու թանկ ապրանքանիշների՝ «Cristal» և «Moët & Chandon», թանկարժեք իրերի հանդեպ սիրո մասին և հիշատակում ռուս պետական և քաղաքական գործիչ Ռամզան Քադիրովին՝ շնորհակալություն հայտնելով երկրպագուներին այն բանի համար, որ նրանք սոցիալական ցանցերում բաժանորդագրվում են քաղաքական գործչի էջին   ։ Կոմպոզիցիայի պրոդյուսերը եղել է ռուս երաժշտական պրոդյուսեր Slava Marlow-ը, որը նախկինում համագործակցել է Մորգենշտերնի հետ ։
Պատմություն
2020 թվականին դեկտեմբերի 23-ին Մորգենշտերնն իր Instagram-պատմության մեջ հայտարարել է երգի թողարկման մասին ։
Տեսահոլովակ
Երգի պաշտոնական տեսահոլովակի թողարկումը կայացել է 2020 թվականի դեկտեմբերի 28-ին՝ սինգլի թողարկման օրը, Մորգենշտերնի YouTube-ալիքում  ։ Տեսահոլովակի սկզբում հայտնվում են Մորգենշտերնի մասին լուրերի թողարկումներից հատվածներ։ Այնուհետև նա ցուցադրում է իր ավտոմեքենաները և իր սիրելի Դիլարա Զինատուլինայի հետ բացում Cristal շամպայն, իսկ հետո ամփոփում է 2020 թվականը՝ թվարկելով իր հաջողությունները    ։ Մեկ օրում տեսահոլովակը հավաքել է ավելի քան 4,2 մլն դիտում։ Երաժշտական տեսահոլովակի ռեժիսորն է Ալեքսանդր Ռոմանովը ։
Առևտրային հաջողություն
«Cristal & Моёт» երգը գլխավորել է YouTube հիթ-շքերթը վեց երկրներում, Apple Music հիթ-շքերթը 9 երկրներում և Spotify հիթ-շքերթը մեկ երկրում։
Հոկտեմբերյանի շրջան
Հոկտեմբերյանի շրջան (մինչև 1935 թվականը՝ Ղուրդուղուլիի շրջան) Հայկական ԽՍՀ, ապա՝ Հայաստանի Հանրապետության վարչատարածքային միավոր այժմյան Արմավիրի մարզի կենտրոնում։ Գտնվում էր ՀԽՍՀ արևմուտքում։ Կազմավորվել է 1930 թվականի սեպտեմբերի 9-ին։ Սահմանակից էր Թուրքիային։ Տարածությունը 423 քառ. կմ էր, բնակչությունը՝ 109 900 (1987), խտությունը՝ 259,8 մարդ։
Բնակավայրեր
Հոկտեմբերյանի շրջանի վարչական կենտրոնը Արմավիր (այժմ՝ Արմավիր) քաղաքն էր։ Ուներ 1 քաղաք (Հոկտեմբերյան), 1 քտա (Մեծամոր), 1 քաղաքային, 1 ավանային, 16 գյուղական խորհուրդ։ Բնակավայրերն են՝
Պատմություն
Հոկտեմբերյանի շրջանի տարածքը դեռ հնադարում եղել է Հայաստանի կազմում՝ Երվանդունիների (մ.թ.ա. 570-201) և Արտաշեսյանների (մ.թ.ա. 189-1) թագավորության ժամանակ։ Ավելի ուշ Հոկտեմբերյանի շրջանի տարածքը կազմել է Մեծ Հայքի Այրարատ նահանգի Ոստան գավառի մեջ։ 9-րդ դարի վերջից մտել է Բագրատունյաց թագավորության, ապա՝ Զաքարյան իշխանապետության մեջ։ 14-16-րդ դարերում այն մտել է մոնղոլական, ապա՝ կարակոյունլու և ակկոյունլու թուրքմենական պետությունների մեջ։
Պարսկական տիրապետության ժամանակ Հոկտեմբերյանի շրջանը Երևանի կուսակալության, ապա Երևանի խանության մի մասն էր։ Արևելյան Հայաստանը Ռուսաստանին միանալուց հետո, այն մտել է Հայկական մարզի, Երևանի նահանգի, 1920-1930 թվականներին կազմել է Էջմիածնի գավառի Ղուրդուղուլի գավառամասը։
Ճարտարապետական հուշարձաններից նշանավոր են ուրարտական քաղաք Արգիշտիխինիլին, Մեծամոր հնադարյան մետաղաձուլարանը։ Շրջանի տարածքում են Սարդարապատի հերոսամարտի հուշարձանը, Հայաստանի ազգագրության պետական թանգարանը։ Շրջանի կուսակցական կազմակերպությունը ստեղծվել է 1930 թվականին։ 1987 թվականին կար 153 սկզբնական կուսակցական, 182 կոմերիտական կազմակերպություն։ Լույս էր տեսնում «Կոմունիզմի համար» շրջանային թերթը։
Ռելիեֆ և կլիմա
Կլիման չոր ցամաքային է, հունվարի միջին ջերմաստիճանը՝ -5 °C-ից մինչև -6 °C, հուլիսինը՝ 20- 26 °C, տարեկան տեղումները՝ 200- 250 մմ, վեգետացիայի շրջանը՝ 210 օր։ Սահմանով հոսում է Արաքսը։ Կան արհեստական լճակներ։ Գործում են Հոկտեմբերյանի ջրանցքը (44 կմ), Սև ջրի և Սովետականի ջրհան կայանները։
Տնտեսություն
Տնտեսության առաջատար ճյուղերն են էներգետիկական, սննդի, թեթև, շինանյութերի արդյունաբերությունը, հաստոցաշինությունը, այգեպտղաբուծությունն ու բուսաբուծությունը։ Գործում էր 21 արդյունաբերական ձեռնարկություն։ Արտադրանքի ծավալով առաջնակարգ են Հայկական ատոմակայանը, պահածոների, կոնյակի, հաստոցաշին., գազապարատուրաների, ապակե- տարաների գործարանները, կահույքի ֆաբրիկան, եթերայուղերի, տնաշինական կոմբինատները։ Զարգացած են խաղողագործությունն ու պտղաբուծությունը, բանջարաբուծությունն ու բոստանային կուլտուրաների մշակումը, խորդենագործությունը։ Կար 23 կոլեկտիվ, 11 խորհրդային տնտեսություն, 1 միջտնտեսային ինկուբատոր կայան, 11 ծածանալճակային տնտեսություն։ Ավտոճանապարհների երկարությունը 265 կմ է, երկաթուղին՝ 35 կմ։ Գործում է կապի հանգույց՝ 37 բաժանմունքով։
1986-87 ուսումնական տարում գործում էր 49 միջնակարգ, 7 ութամյա, 3 երաժշտական, 3 մարզական դպրոց, 2 տեխնիկում, 1 պրոֆտեխնիկական ուսումնարան։ 1986 թվականին կար 50 գրադարան, 25 մշակույթի տուն, 8 ակումբ, 1 ժողովրդական թատրոն, 7 հիվանդանոց, 20 ամբուլատորիա, 1 ստոմատոլոգիական պոլիկլինիկա, հակատուբերկուլոզային դիսպանսեր։
Պատկերասրահ
Կատեգորիա:Հոկտեմբերյանի շրջան
Փրատ ընդ Ուիտնի
«Փրատ ընդ Ուիտնի » (Pratt & Whitney) — ամերիկյան  քաղաքացիական և ռազմական ավիացիայի համար ավիացիոն շարժիչներ արտադրող ընկերություն։ Ներկա պահին համարվում է United Technologies ֆինանսաարդյունաբերական կորպորացիայի  մասը։ Ընկերությունը մտնում է  ավիաշարժիչների արտադրողների «մեծ եռյակի» մեջ` բրիտանական Rolls-Royce Group plc և ամերիկյան Ջեներալ էլեկտրիկ ընկերությունների հետ միասին։  Բացի ավիաշարժիչներից, «Փրատ ընդ Ուիտնի » արտադրում է մոդուլային և տեղափոխող գազատուրբինային կայաններ` արդյունաբերական նպատակների համար, լոկոմոտիվների և  հռթիռային շարժիչներ։
Հիմնադրում
«Փրատ ընդ Ուիտնի Քոմփանի» ընկերությունը հիմնադրվել է 1860 թվականին` Փրատ Ֆրենսիսի և Ուիթնի Էմոսի կողմից Հարթֆորդում։ Ընկերությունը զբաղվում էր հաստոցների, կարի մեքենաներ արտադրողների համար պահեստամասերի և Ամերիկայի քաղաքացիական պատերազմի  ընթացքում Հյուսիսի (Միություն) բանակի համար հրազենի արտադրության համար նախատեսված սարքավորումների արտադրությամբ։
Ավիաշարժիչների արտադրություն
1925 թվականին ավիացիոն ինժեներ Ֆրեդերիկ Ռենչլերը դիմեց «Փրատ ընդ Ուիտնի » ընկերությանը` իրեն նոր ավիացիոն շարժիչների արտադրության համար միջոցներ և վայրեր տրամադրելու նպատակով։ «Փրատ ընդ Ուիտնի » ընկերությունը տրամադրեց նրան 250 հազար դոլարի չափով վարկ և տարածք իրենց շենքերում՝ «Փրատ ընդ Ուիտնի » անունն օգտագործելու  իրավունքով։ «Փրատ ընդ Ուիտնի » առաջին «Pratt & Whitney R-1340 Wasp» շարժիչի աշխատանքներն ավարտվել են  1925 թվականին` Սուրբ Ծննդի նախօրյակին։  Այն հեշտությամբ անցավ որակավորման փորձարկումները ռազմածովային նավատորմում 1926 թվականի մարտին, և Միացյալ Նահանգները հոկտեմբերին պատվիրեց 200 շարժիչ։ Ինքնաթիռները «Pratt & Whitney R-1340 Wasp»  շարժիչներով ցուցաբերեցին այնպիսի արագություն, բարձրություն, կատարում և հուսալիություն, որ դա դարձավ ամերիկյան ավիացիայի հեղաշրջումը։
Ավիաշարժիչների ինքնուրույն արտադրություն
1929 թվականին Ֆրեդերիկ Ռենչլերը ավարտեց «Փրատ ընդ Ուիտնի  Մաշինե Տուլ» ընկերության հետ համագործակցությունը և հիմնադրեց «Յունայթեդ Էյքրաֆթ ընդ Տրանսպորտ» ընկերությունը, որը նախապես եղել է «Յունայթեդ Թեքնոլոջիս» ընկերությունը։ Նախկինում կազմված համաձայնագրի համաձայն՝ Ռենչլերն իրավունքները սահմանափակված չէին  «Փրատ ընդ Ուիտնի » մակնիշի նկատմամբ և օգտվելով դրանից՝ նա իր  նոր ընկերությունն անվանեց «Փրատ ընդ Ուիտնի»։
Շարժիչները «Ֆորմուլա 1»-ում
1971 թվականին  Ֆորմուլա 1-ի ավտոմրցաշարի աշխարհի առաջնության ժամանակ երևան եկավ  «Փրատ ընդ Ուիտնիի» «Լոտուս» գազատուրբինային շարչիչը։ Սակայն, երեք մրցակցություններից ոչ մեկում այն  չի կարողացել հասել հաջողության։ Միակ լավագույն արդյունքը  եղել է Ֆորմուլա 1-ի ապագա կրկնակի չեմպիոն Էմերսոն Ֆիտտիպալդի հաշվին՝ 1971 թվականի Իտալիայի գրան-պրիի ժամանակ, որտեղ նա գրավել է 8-րդ տեղը։։
Ֆյոդորովկա (գյուղ, Թելմանովսկի շրջան)
Ֆյոդորովկա (Федорівка), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Ֆյոդորովկա գյուղում բնակվում էր 40 մարդ։
Ս
Ս, ս (անունը՝ սէ), հայկական այբուբենի 29-րդ տառն է։ Թվային արժեքը՝ «2000»։ Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները   ։
Ուշագրավ փաստ
Մեծատառ Ս-ն իր տեսքով նման է լատինական այբուբենի մեծատառ U-ին։
Յունիկոդում
Յունիկոդում ներկայացված է՝
Ծանոթագրություններ
Կատեգորիա:Հայերենի այբուբեն
Սպիլիտ
Սպիլիտ (σπίλος՝ բիծ), հնատիպ բազալտային ապար, որի մեջ դաշտային սպաթը ներկայացված է երկրորդային ալբիտով։ Առաջացել է ստորջրյա ժայթքումների հետեանքով։ Սպիլիտի ստրուկտուրան միկրոլիտային է, հազվադեպ դիաբազային, կազմված պլագիոկլազի նեղ երկար միկրոլիտներից, որոնց արանքները լցված են քլորիտով և հանքային միներալով։ Սպիլիտի կերատոֆիրների հետ մտնում են երկրակեղևի շարժուն գոտիների զարգացման գեոսինկլինալային փուլի սպիլիտ-կերատոֆիրային ֆորմացիայի կազմի մեջ։
Կատեգորիա:Հրաբխային ապարներ Կատեգորիա:Բազալտ
Վիլլադոզե
Վիլլադոզե  (Villadose), քաղաք Իտալիայում՝ Վենետո մարզի Ռովիգո գավառում ։ Բնակչությունը կազմում է 5303 մարդ (2004), բնակչության խտություն՝ 164 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 45010։ Հեռախոսային կոդ՝ 0425։
Ծանոթագրություններ
Կատեգորիա:Իտալիայի բնակավայրեր
Սան Ֆելիու դե Գիշոլս
Սան Ֆելիու դե Գիշոլս (իսպաներեն՝ San Felíu de Guixols, բասկերեն՝ Sant Feliu de Guixols, կատալոներեն՝ Sant Feliu de Guíxols)՝ մունիցիպալիտետ Իսպանիայում։ Գտնվում է միջերկրական ծովի ափին և Բաշ-Էմպորդ մարզում՝ Ժիրոնա շրջանում՝ Կատալոնիա ինքնավար մարզում։ Անվանումը եկել է տարածքի Սուրբ Ֆելիքս Ժիրոնի եկեղեցուց։ Եկեղեցին արդի ժամանակներում թանգարան է։
Տարածքը կազմում է 15.92 կմ2։ Բնակչությունը կազմում է 21 975 մարդ՝ 2010 թվականի տվյալներով։ Ադմինիստրատիվ կենտրոնից հեռավորությունը 33 կմ է։
Արտաքին հղումներ
Կատեգորիա:Իսպանիայի բնակավայրեր
Snowflake (ալբոմ)
Snowflake, հարավկորեական գըրլ բենդ GFriend-ի երրորդ մինի ալբոմը։ Այն թողարկվել է Source Music լեյբլով` 2016 թվականի հունվարի 25-ին և տարածվել է LOEN Entertainment-ի միջոցով։ Ալբոմը պարունակում է հինգ երգ, այդ թվում նաև «Rough» սինգլը։
Ծանոթագրություններ
Կատեգորիա:2016 ալբոմներ
Սվոբոդա (Բուրգասի մարզ)
Սվոբոդա (Свобода), գյուղ Բուլղարիայի Բուրգասի մարզում։ Վարչականորեն մտնում է Կամենոյի համայնքի կազմի մեջ։ Համայնքի կենտրոն Կամենո քաղաքից գտնվում է 1 կմ դեպի արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 414 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Արմենիան (շոգենավ)
Արմենիան (Steamship "Armenian"), 1895 թվականին կառուցված բեռնատար լայներ։ Ի սկզբանե կառուցվել է լիվերպուլյան նավերի սեփականատեր և արվեստի ստեղծագործությունների հավաքող Ֆրեդերիկ Ռիչարդս Լեյլանդի համար, սակայն 1903 թվականի մարտի 20-ից այն ձեռք է բերում Վայթ Սթար Լայն ընկերությունը։ Արմենիանը բեռեր էր տեղափոխում Լիվերպուլից Նյու Յորք և հակառակը, մի պահ կատարում էր նաև ուղևորների փոխադրում։ 1910 թվականին նավը նոր գույնով են ներկում (վարդագույն նավափողեր և սև կայմեր) )։
Նավի նախնական անվանումն է եղել SS Indian, սակայն կապված Օսմանյան կայսրությունում հայերի նկատմամբ Աբդուլ Համիդ II-ի կազմակերպած զանգվածային ջարդերի բրիտանական մամուլում այդ օրերին լուսաբանվող թեմայի հետ, ստացել է SS Armenian անվանումը։
Ծանոթագրություններ
Կատեգորիա:Բելֆասթում կառուցված նավեր Կատեգորիա:Մեծ Բրիտանիայի ուղևորական նավեր Կատեգորիա:Շոգենավեր Կատեգորիա:Վայթ Սթար Լայնի նավեր Կատեգորիա:1895 նավեր
Հովսեփ Ավգուստովիչ
Հովսեփ (Յոզեֆ) Ավգուստովիչ (Józef Augustynowicz,, մահվան տարեթիվը հայտնի չէ), լեհահայ իրավաբան, իրավագետ, իրավաբանական գիտությունների դոկտոր։
Կենսագրություն
Յոզեֆ Ավգուստովիչը ծնվել է 1687 թվականին, մեծացել է ժամանակի հայաշատ Կրակով քաղաքում։ Սկզբնական կրթությունը ստացել է ծննդավայրում։ Նա հաջողությամբ ավարտում է Կրակովի Յազիլելլոնյան համալսարանը։ Երկար ժամանակ աշխատել է իրավաբանի մասնագիտությամբ։ Նա Լեհաստանում դառնում է հանրահայտ իրավաբան, ատենախոսում թեզ, 1727 թվականին նրան շնորհվում է իրավագիտության դոկտորի գիտական աստիճան։ Կրակովի համալսարանում երկար ժամանակ դասախոսել է, գրել իրավագիտական մի շարք աշխատություններ, ակտիվ մասնակցել հասարակական աշխատանքներին, մասնավորապես օգտակար է եղել տեղի Հայերը Կրակովումհայ համայնքի կրթական համակարգին, հայապահպանման գործին։ Յոզեֆ Ավգոստովիչի մահվան տարեթիվը հայտնի չէ։
Գրականություն
Կատեգորիա:1687 ծնունդներ Կատեգորիա:Իրավաբանական գիտությունների դոկտորներ Կատեգորիա:Հայ իրավաբաններ Կատեգորիա:Հայ իրավագետներ Կատեգորիա:Լեհաստանի իրավաբաններ Կատեգորիա:Կրակովի համալսարանի շրջանավարտներ Կատեգորիա:Հայ փաստաբաններ
Հայ ավետարանական եկեղեցու Հյուսիսային Ամերիկայի համայնք
Առաջին եկեղեցիները
Ամերիկահայ առաջին աղոթատեղին՝ ավետարանական Մարտիրոսաց հայ ժողովական եկեղեցին, հիմնվել է 1881 թվականին, Ուստրում։ Հետագա տարիներին հայ ավետարանական համայնքներ են ձևավորվել և եկեղեցիներ են կառուցվել Նյու Յորք, Բոստոն, Ուոթերթաուն, Փրովիդենս, Ֆրեզնո, Նյու Ջերսի, Չիկագո, Լոս Անջելես, Ֆիլադելֆիա, Դետրոյտ և այլ քաղաքներում։ Եկեղեցիներին կից հիմնվել են տիկնանց օժանդակ, երիտասարդական և պատանեկան միություններ, վարժարաններ, ավետարանի դասընթացներ։ 20-րդ դարի սկզբին երկրով մեկ տարածված ավետարանական եկեղեցիները միավորվել են՝ ստեղծելով միջեկեղեցական կազմավորումներ (1901 թվականին Ոատրում՝ ԱՄՆ-ի Արևելյան նահանգների, իսկ 1908 թվականին արևմտակողմի՝ Կալիֆոռնիայի Ֆրեզնոյի Առաջին հայ ավետարանական եկեղեցին հայ ավետարանական եկեղեցիների միությունները)։
Ավետարանական միություններ
1918 թվականին Նյու Ջերսիում հիմնվել է Ամերիկայի հայ ավետարանչական ընկերակցությունը (Armenian Missionary Association of America), որը հայ ավետարանական եկեղեցիների գործունեության կազմակերպիչն է և գործադիր մարմինը, հայ ավետարանական առաջին և միակ միսիոներական կազմակերպությունը (գործադիր տնօրեն՝ ժիրայր Սողոմյան)։ 1971 թվականին ստեղծվել է Հյուսիսային Ամերիկայի հայ ավետարանական միությունը (կենտրոնը՝ Նյու Ջերսի), որն ընդգրկում է ԱՄՆ-ի 20 ավետարանական եկեղեցիներ։ Լոս Անջելեսում գործում է Հայ ավետարանական ընկերային ծառայության կենտրոնը։ Նյու Ջերսիում է գտնվում նաև Հայ ավետարանական համաշխարհային խորհրդի կենտրոնատեղին (հիմնվել է 1980-ական թվականների սկզբին), որը վարում է միությունների ընդհանուր գործերը։
Պարբերականներ
ԱՄՆ-ի հայ ավետարանականները հրատարակել են «Կոչնակ» (1900-1960, Բոստոն, Նյու Յորք), «Ջանասեր» (1916-1923), «Ավետագիր» (1945-1947, Նյու Յորք) հանդեսները։ Ներկայումս լույս են տեսնում Ամերիկայի հայ ավետարանչական ընկերակցության «Լրաբեր» (1965 թվականից, Նյու Ջերսի) ամսագիրը, Հյուսիսային Ամերիկայի հայ ավետարանական միության “Forum” (1975 թվականից) և «Զհացմհր հանապազորդ», “AMAA” (Armenian Missionary Association of America) պարբերականները։
Կատեգորիա:Հայ ավետարանական եկեղեցի
Դիմիտրովգրադ
Դիմիտրովգրադ (Димитровград ), քաղաք Բուլղարիայում՝ Թրակիա պատմական տարածաշրջանի բուլղարական հատվածում, Հասկովոյի մարզում, մարզկենտրոնից՝ Հասկովո քաղաքից մոտավորապես 15 կիլոմետր հեռավորության վրա։ Նույնանուն համայնքի վարչական կենտրոնն է  ։ Ընկած է Մարիցա գետի զույգ ափերին  ։ Անվանակոչվել է Բուլղարիայի առաջին կոմունիստ ղեկավարի՝ Գեորգի Դիմիտրովի պատվին։
Պատմություն
1992 թվականին՝ Բուլղարիայում կոմունիզմի փլուզումից կարճ ժամանակ անց, Գեորգի Դիմիտրովի հուշարձանը իշխանությունների կարգադրությամբ պատվանդանից ցած է գցվել, բայց այդ քայլը հարուցել է քաղաքաբնակների դժգոհությունը, և քաղաքային խորհուրդը 2012 թվականին որոշում է կայացրել 2013 թ. վերականգնել հուշարձանը հին տեղում (այդ որոշումը դեռևս չի իրագործվել)։
Բնակչություն
2019 թվականի դեկտեմբերի 31-ի տվյալներով քաղաքի բնակչության թվաքանակը եղել է 33 088 ։
Քույր քաղաքներ
Դիմիտրովգրադը բարեկամական սերտ կապեր է հաստատել հետևյալ քաղաքների հետ.
Անդրեա դի Նիկոլո
Անդրեա դի Նիկոլո նաև Անդրեա դի Նիկոլո դի Գիասոմո, իտալացի նկարիչ, Սիենայի դպրոց:
Ստեղծագործություններ
Սիենայի ազգային թանգարանի պատկերասրահում պահպանվում է նրա «Մադոննան և մանուկը չորս հրեշտակների հետ» նկարը, որն ունի ստորագրություն և ամսաթիվ (մոտ 1500 թ)։ Նրա վրձնին են վերագրվում ևս մի քանի տիպիկ սիենական «Մադոննան հրեշտակների հետ» ստեղծագործություններ, որոնք պահպանվում են մասնավոր հավաքածուներում։ Նրա հայտնի ստեղծագործություններից մեկը գտնվում է Սանտա Մարիա Ասունտա ծխական եկեղեցում, որը գտնվում է Սիենայի մոտակայքում՝ Կազոլ դ՛ Էլզա փոքրիկ գյուղում։ Այդ խորանը, որն ունի կամարաձև բարավոր և հարթակ, նկարիչը պատկերել է 1498 թվականին, դա է վկայում նկարի վերևում արված հեղինակի ստորագրությունը։ Խորանի վերին հատվածում նա պատկերել է «Մանուկների կոտորածը»՝ ակնհայտորեն ոգեշնչված Մատեո դի Ջովաննիի ստեղծագործություններով։ Միջին հատվածում պատկերել է «Մադոննան և մանուկը սուրբ Պետրոսի, Բերնարդինի, Սիգիզմունդի և Սեբաստիանի հետ»։ Անդրեա դի Նիկոլոյի ստեղծագործությունների թեմատիկան ամբողջովին կրոնական է։ «Խաչելություն» (1502 Սիենա, Պինակոտեկա), «Կույսը և մանուկը սուրբ Իերոնիմի և սուրբ Պյոտրի մեջտեղում» (1500, Ֆիցուիլյամի թանգարան, Անգլիա) «Մադոննան և մանուկը Հովհաննես Մկրտչի և սուրբ Իերոնիմի հետ» (Սիենա Կրոնական արվեստի թանգարան) «Մադոննան և մանուկը հրեշտակների և սրբերի հետ» (1504, արվեստի թանգարան, Ցինցինատի, ԱՄՆ) «Գրիգորի ծառայությունը» (Փարիզ, Բոննի հավաքածու) ։ Նա նաև նկարել է աշխատանքներ, որտեղ ներկայացրել է Հավատքը և Ողորմությունը այլաբանական կերպարներով։ Դա ստեղծագործությունների շարք է, որը բաղկացած է երեք մասից (երրորդ մասը՝ գեղանկարչությունը «Հույսի», պահվում է մասնավոր հավաքածույում, Անգլիայում)։ Նմանատիպ շարքը պատկերող մարդկային արժեքները խորհրդանշող կտավը 15-րդ դարի երկրորդ կեսին դարձել է հանրաճանաչ։ Նկարների այս շարքի նպատակը լիովին պարզ չէ, փորձագետները ենթադրում են, որ այն կարող է ստեղծված լինել եկեղեցու ավանդատունը զարդարելու համար։ Նկարչի վերջին որմնանկարները զարդարում են Սիենայի Կաշյանո դի Մուրո փոքրիկ քաղաքի Սանտա Մարիա և Պյանտասալա եկեղեցու պատերը ։
Ծանոթագրություններ
Կատեգորիա:Իտալացի նկարիչներ
Թարվերդյան
Թարվերդյան, հայկական ազգանուն ։
Մանկական ժեստերի լեզու
Մանկական ժեստերի լեզու, ձեռքով շարժումների օգտագործում։ Թույլ է տալիս նորածիններին և փոքրիկներին հաղորդակցվել զգացմունքների, ցանկությունների և առարկաների հետ՝ նախքան խոսակցական լեզվի զարգացումը ։ Ուղղորդմամբ և խրախուսմամբ շարժումը զարգանում է նորածինների զարգացման բնական փուլից, որը հայտնի է որպես ժեստ ։ Այս ժեստերը ուսուցանվում են խոսքի հետ համատեղ լսող երեխաներին և նույնը չեն, ինչ ժեստերի լեզուն ։ Որոշ ընդհանուր օգուտներ, որոնք հայտնաբերվել են երեխայի նշանների ծրագրերի օգտագործման միջոցով, ներառում են ծնող-երեխա կապի և հաղորդակցության ավելացում, նվազեցված հիասթափությունը , և բարելավված ինքնագնահատականը և՛ ծնողի, և՛ երեխայի համար ։ Հետազոտողները պարզել են, որ մանկական նշանը ոչ օգուտ է տալիս, ոչ էլ վնասում նորածինների լեզվական զարգացմանը ։ Գովազդային արտադրանքները և տեղեկատվության հասանելիության հեշտությունը մեծացրել են մանկական նշանի հանդեպ ուշադրությունը, ինչը տեղին է դարձնում, որ խնամակալները կրթվեն նախքան մանկական նշան օգտագործելու որոշում կայացնելը ։
Ընդհանուր ակնարկ
Երեխայի նշանը ներառում է ուժեղացված ժեստեր և փոփոխված նշաններ, որոնք երեխաներին սովորեցնում են խոսակցական բառերի հետ համատեղ՝ ծնող-երեխա ավելի հարուստ հաղորդակցություն ստեղծելու նպատակով ։ Հիմնական պատճառն այն է, որ ծնողները օգտագործում են մանկական նշանը, հույս ունենալն է, որ այն կնվազեցնի վրդովմունքը, որը կապված է իրենց երեխայի նախավերբալ կարիքները մեկնաբանելու փորձի հետ ։ Այն կարելի է համարել հաղորդակցման օգտակար մեթոդ վաղ զարգացման փուլերում, քանի որ խոսքի արտադրությունը հետևում է երեխաների՝ մարմնի շարժումների միջոցով արտահայտվելու կարողությանը ։ Մանկական նշանը տարբերվում է ժեստերի լեզվից։ Մանկական նշանն օգտագործվում է լսող երեխաների հետ լսող ծնողների կողմից՝ հաղորդակցությունը բարելավելու համար ։ Ժեստերի լեզուները, ներառյալ ASL, BSL, ISL և այլն, բնական լեզուներ են, որոնք սովորաբար օգտագործվում են խուլերի համայնքում ։ Ժեստերի լեզուները պահպանում են իրենց քերականությունը և նախադասության կառուցվածքը ։ Քանի որ ժեստերի լեզուն նույնքան բարդ է սովորել, որքան ցանկացած խոսակցական լեզու, պարզեցված նշանները հաճախ օգտագործվում են մանկական նշանով նորածինների դեպքում ։ Երեխաների նշանների ուսուցումը թույլ է տալիս ավելի մեծ ճկունություն ունենալ նշանի ձևով և չի պահանջում ծնողից սովորել ժեստերի լեզվի քերականությունը։ Մանկական նշանները սովորաբար ժեստերի լեզվի համայնքից վերցված ժեստերի կամ նշաններ են և ձևափոխված, որպեսզի հեշտացնեն նորածինների ձևավորումը։ Սովորական է, երբ խորհրդանշական ժեստերի և մանկական նշանների միջև տարբերությունը սխալվում է։ Խորհրդանշական ժեստերը հաղորդակցության ձև են, որոնք երեխաները որդեգրում են նախքան խոսակցական լեզու արտադրելու կարողությունը զարգացնելը ։ Սա ներառում է ցույց տալ, թե ինչ են նրանք ուզում կամ ձեռքի շարժումներ օգտագործել բառի հետ համատեղ, որը թույլ է տալիս ավելի լավ հաղորդակցվել նորածինների համար։ Մոտ վեց ամսականից նորածինները կարող են սկսել սովորել հիմնական նշանները, որոնք ներառում են այնպիսի առարկաներ և հասկացություններ, ինչպիսիք են «ծարավ», «կաթ», «ջուր», «սոված», «քնկոտ», «ծծակ», «ավելին», «տաք», «սառը», «խաղ», «լոգանք» և «փեդի արջուկ» ։ Սովորաբար, զարգացող երեխաները 9-ից 12 ամսականում իրենց առաջին ժեստերն են անում՝ առանց խնամողի կողմից որևէ հուշման կամ օգնության։ Նորածինները սովորում են, թե ինչպես օգտագործել իրենց մարմնի լեզուն, աչքերի հայացքը և ձեռքի շարժումները՝ որպես ուշադրություն գրավելու և հաղորդակցվելու միջոց։ Երբ երեխաները որոշակի լեզվական արտադրություն ձեռք բերեն, նրանք կզուգորդեն լեզուն ժեստերի հետ՝ հետագա հաղորդակցվելու համար ։ Ժեստերը առկա են բոլոր անհատների մոտ՝ ցանկացած տարիքում, ինչը տարբերիչ գործոն է մանկական նշանից։
Առաջարկվող առավելություններ
Մանկական նշանը նպաստում է հաղորդակցությանը, նախքան երեխան կարող է բանավոր հաղորդակցվել ուրիշների հետ ։ Քանի որ ժեստերը սովորական խոսքի մի մասն են, մանկական նշանի ուսուցումը թույլ է տալիս նորածիններին սովորել հաղորդակցման մի ասպեկտ, որն օգտագործվում է լեզվի հետ։ Այնուամենայնիվ, այն նախատեսված չէ լեզուն փոխարինելու համար ։ Սա ցույց է տալիս, որ նորածինները կարող են սովորել ժեստերը՝ նախքան խոսքային հմտությունները տիրապետելը ։ Հետևաբար, նրանք, ովքեր սովորում են այս պարզեցված նշանները, կարող են բարելավել իրենց ճանաչողական զարգացումը՝ ձեռք բերելով լեզվական հմտություններ ինչպես տեսողական, այնպես էլ լսողական եղանակների միջոցով ։ Իր հոգեբանություն հոդվածում Գվինեթ Դոհերթի-Սնեդոնը մանրամասնորեն դիտարկել է այս երևույթի աճի հիմքում ընկած տեսությունը և դրա կողմնակիցների կողմից արված որոշ պնդումներ ։ Դոհերթի-Սնեդոնը նշում է, որ մանկական նշանը բոլորովին նոր չէ ։ Տարբերակները տասնամյակներ շարունակ օգտագործվել են խոսքի և լեզվի թերապևտների կողմից երեխաների հետ, ովքեր ունեն կամ իրենց խոսքի, ճանաչողական կարողությունների կամ երկուսի խանգարումներ ։ Լայնորեն ընդունված է, որ հաղորդակցությունը երեխաների ճանաչողական, սոցիալական, զգացմունքային և վարքային զարգացման հիմքում է։ Երեխայի նշանը կարող է օգնել բարելավելու այս նշանակալի զարգացման գործառույթները ։ Մանկական նշանները փոխադարձ ուշադրություն են ստեղծում ծնողի և երեխայի միջև, ինչը հանգեցնում է այն բանի, թե ինչ է հաղորդակցվում երեխան ։ Հետազոտությունը հավաքեց ինքնազեկուցումներ մայրերից, ովքեր մասնակցում էին երեխայի նշանների ուսուցման սեմինարին՝ պարզելու, թե արդյոք իրենց երեխայի հետ ստորագրելը կստեղծի լրացուցիչ ծնողական սթրես և/կամ կուժեղացնի ծնող-երեխա շփումը ։ Ընդհանուր առմամբ, ծնողները չեն արտահայտել ուժեղ սթրես կամ հիասթափություն երեխայի նշանների ուսուցման գործընթացից, այլ նրանք հայտնել են իրենց երեխային հասկանալու ավելի մեծ կարողության մասին։ Պարզվեց, որ այս ավելի հարուստ հաղորդակցությունը հանգեցնում է ավելի դրական փոխազդեցության իրենց երեխայի հետ, որն ընդհանուր առմամբ նպաստում է ավելի վաղ ծնող-երեխա կապի հաստատմանը ։ Երեխաները, ովքեր սովորել են ուժեղացված խորհրդանշական ժեստերը, ավելի լավ են հանդես եկել ինչպես արտահայտիչ, այնպես էլ ընկալունակ բանավոր լեզվի թեստերում, համեմատած նրանց հետ, ովքեր չեն խրախուսվել սովորել նման ժեստերը ։ Ընդունիչ լեզուն նշանակում է կարողանալ ճանաչել բառերն ու նշանները, մինչդեռ արտահայտիչ լեզուն ներառում է բառերի կամ նշանների ձևավորման գործընթաց ։ Հետազոտությունը ցույց է տվել, որ լսող երեխաների համար ժեստերի ուժեղացված ներածումը առաջին քայլն է ժեստերի օգտագործման հաջող յուրացման և ներկայացման ձևի և խորհրդանշական հաղորդակցման գործառույթի կիրառման ճանապարհին ։ Բարելավված սիմվոլիկ ժեստերը կարող են նպաստել լեզվի զարգացմանը՝ երեխաներին տրամադրելով հասկացությունների ավելի մեծ գիտելիքներ՝ բացատրելով այն առարկաների գործառույթները, որոնց նրանք ենթարկվում են ։ Ի աջակցություն արտահայտիչ լեզվի զարգացման, ուսումնասիրությունները ցույց են տվել, որ խորհրդանշական ժեստերի ուսուցումը կարող է հանգեցնել խոսքի առաջադեմ զարգացման և լեզվի արագ յուրացման  ։
Երեխայի նշանների արդյունավետ սեմինարը նաև հանգեցրեց զարգացման բազմաթիվ ոլորտների բարելավմանը՝ համեմատելով երեխայի արդյունքները սեմինարից առաջ և հետո ։ Այս ոլորտներից մի քանիսը ներառում էին երեխաների հաղորդակցական, ճանաչողական, սոցիալական, հարմարվողական վարքագիծը, ֆիզիկական և նուրբ շարժիչ հմտությունների զարգացումը։ Այնուամենայնիվ, այս բարելավումը կարճատև է (12-ից 15 ամսական տարիքից) ։ Դոհերթի-Սնեդոնը պնդում է, սակայն, որ այս ժամանակացույցը ներկայացնում է միայն ընդհանուր նորմ ։ Ընդլայնումը և առավելությունը շատ ավելի ընդլայնված է շատ փոքր երեխաների մոտ, ովքեր չեն խոսում մինչև իրենց երկրորդ ծննդյան օրը։ Դոհերթի-Սնեդոնը նաև նշում է, որ առանցքային խնդիր է ապահովել, որ բավարար և համապատասխան ձևավորված հետազոտությունը հասանելի լինի երեխայի ստորագրման հետ կապված պնդումներին աջակցելու համար ։ Գրականության ուսումնասիրությունը եզրակացրեց, որ թեև 17 ուսումնասիրություններից 13-ում արձանագրվել են օգուտներ, մանկական նշանների ուսումնասիրության համար օգտագործվող մեթոդների տարբեր թույլ կողմերը ապացույցները թողնում են անհիմն ։ Անշուշտ, երեխայի ստորագրման հետևանքների ուսումնասիրությունը կարիք ունի ավելի լավ վերահսկման խմբերի, ինչպիսիք են երեխաները, ովքեր ներգրավված են նույնքան հետաքրքիր և զվարճալի գործողությունների մեջ, որոնք հիմնված են մեծահասակների և երեխաների լեզվական փոխազդեցության վրա, բայց ոչ երեխայի ստորագրության վրա։ Հետագա հետազոտության համար այս առաջարկը ենթադրում է, որ երեխայի նշաններն իրենք չեն, որ հեշտացնում են լեզվի զարգացումը, այլ հիմնական օգուտը՝ ակտիվ, համատեղ ուշադրությունը, որը խթանում է մանկական նշանը ։ Հետևաբար, ծնող-երեխա փոխազդեցության ընթացքում համատեղ տեսողական ուշադրությունը հնարավորություն է տալիս երեխային կենտրոնացնել զրույցի թեման և ենթատեքստը, պարզաբանել հասկացությունները և ստեղծել լրացուցիչ պրակտիկա՝ խորհրդանշական փոխազդեցությամբ ։ Երեխայի նշանի այս հիմքում ընկած մեխանիզմները առաջարկվում են նորածնի համար օգուտներ ստեղծելու համար, ինչպիսիք են. բարելավել բառապաշարը, զարգացնել ճանաչողական զարգացումը, նվազեցնել զայրույթը և հիասթափությունը, ինչպես նաև բարելավել ծնող-երեխա հարաբերություններն ու հաղորդակցությունը։ Ավելի կոնկրետ լեզվի զարգացումը բարելավվում է՝ զարգացնելով ըմբռնումը, խթանելով գրագիտությունը և հաջողությամբ թույլ տալով, որ երեխան արտահայտի իր կարիքները, որպեսզի ծնողը դառնա ավելի արձագանքող և ուշադիր իր երեխայի նկատմամբ ։
Ինչու դա կարող է ոչ օգտակար լինել, ոչ էլ վնասակար
Հետազոտողները առաջարկել են, որ ծնողները և փորձարարները չափից դուրս ազատամիտ լինեն՝ նշանի կամ բառի կարգավիճակը վերագրելու երեխաների կողմից հաղորդակցվելու վաղ փորձերին ։ Պուչինին և Լիշկովսկին պարզել են, որ երբ նորածինները կապում են պիտակները առարկաների հետ, նրանք ավելի հաճախ օգտագործում են բանավոր ազդանշաններ, քան ժեստերը՝ այդ ասոցիացիաներ ստեղծելու համար։ Առաջարկվում է, որ երեխայի նշաններով ժեստերի հետագա հեշտացման գործընթացը կարող է խանգարել երեխաների կողմից այս բառերի քարտեզագրմանը։ Սա կարող է լինել այն բանի հետևանք, որ նորածինները բավարար ուշադրություն չեն դարձնում այս երկու տեսակի տեղեկատվությանը վերցնելու և այն միաժամանակ մշակելու համար։ Առաջարկվում է, որ այս պիտակները, ինչպես նաև երեխայի նշանի հեշտացման միջոցով, քիչ հավանական է, որ մանկական նշանը նպաստում է նորածինների խոսքի զարգացմանը։
Երեխայի նշանների ծրագրերը խրախուսում են ծնողներին բարելավել իրենց հաղորդակցման հմտությունները իրենց և իրենց նորածինների միջև, նախքան խոսքի զարգացումը ։ Քըրքը և նրա գործընկերները պարզել են, որ լսող երեխաների հետ իրենց կատարած ուսումնասիրության արդյունքները ոչ մի ապացույց չեն տվել, որոնք կհաստատեն, որ երեխայի լեզվական զարգացումը օգուտ կբերի մանկական նշան սովորելուց։ Նրանք նաև պարզել են, որ այն երեխաները, ովքեր մասնակցել են մանկական նշանին, ունեցել են նույն լեզվի զարգացումը այն երեխաների հետ, ովքեր չեն սովորել մանկական նշանը։ Ենթադրվում է, որ երեխայի նշանին մասնակցելը կարող է անհարկի ջանք լինել նորածինների համար, երբ դրդված է երեխայի համար առաջադեմ լեզու սովորելու հույսերով։ Այնուամենայնիվ, պարզվեց, որ այն մայրերը, ովքեր օգտագործում էին մանկական նշանն իրենց նորածինների հետ, խրախուսում էին նրանց հետ անկախության բարձրացումը և պաշտպանում իրենց երեխայի անկախության ավելի բարձր մակարդակը : Մեկ այլ իրականացված հետազոտական ուսումնասիրություն ցույց է տվել, որ երեխայի նշանի հետ շփում ստացող կամ չստացող նորածինների միջև լեզվի յուրացման հարցում էական տարբերություններ չկան, ներառյալ լեզվական նշաձողերի հասնելը ։ Չնայած այս հետազոտության մեջ երեխայի նշանի օգտագործման աջակցություն չի հայտնաբերվել, նաև չի հայտնաբերվել, որ որևէ բացասական ազդեցություն կարող է կապված լինել լեզվի զարգացման հետ՝ երեխայի հետ երեխայի նշան օգտագործելիս։ Հնարավոր է, որ մանկական նշանը գործում է ի պաշտպանություն նորածինների խոսակցական լեզվի, բայց չի հայտնաբերվել, որ հետագայում նպաստի նրանց լեզվական զարգացմանը ։ Երեխայի նշանի վերաբերյալ բազմաթիվ ուսումնասիրությունների արդյունքները ցույց են տվել, որ տրամադրված առավելությունները չեն գերազանցում երկու տարեկանից բարձր երեխաներին ։ Գրականության այս վերանայման արդյունքները ցույց չեն տվել, որ մանկական նշանը մեծացնում է երեխայի լեզվական զարգացումը։ Երեխային երեխայի նշան սովորեցնելիս նորածնի ուշադրությունն ուղղվում է նրան, ինչով հետաքրքրված է, և ուղղվում է դեպի մեծահասակն ու ցանկալի նշանը։ Համարվում է, որ այս փոխազդեցությունը մեծացնում է ծնողի և երեխայի համատեղ ուշադրությունը, սակայն դեռևս պետք է բավականաչափ ուսումնասիրված լինի հետազոտական գրականության մեջ ։ Հետազոտողները նաև առաջարկել են, որ երեխայի նշանը կարող է մեծացնել ծնողների սթրեսը, այլ ոչ թե նվազեցնել այն զբաղված ապրելակերպի պատճառով, որը կարող է խաթարել ծնողների և երեխաների փոխհարաբերությունները։ Երեխայի նշանի ուսուցումը հետազոտական պարամետրերից դուրս թույլ չի տալիս ծնողին հարցեր կամ մտահոգություններ բարձրացնել վերապատրաստված անհատների համար ։ Լեզվական հիմնարար հանգուցալուծումները և երեխաների լեզվական զարգացման բնական ընթացքը ենթադրվում է խաթարել երեխայի նշանի կողմից լեզվի զարգացման մեջ անբնական միջամտության պատճառով, ինչը աջակցում է վերլուծված նախորդ ուսումնասիրություններին ։
Մանկական նշանների ուսումնասիրություն
Կան բազմաթիվ հասկացություններ, որոնք պետք է հիշել երեխայի նշանը խրախուսելիս։ Խնամակալները պետք է ապահովեն, որ նրանք ունենան իրենց երեխայի ուշադրությունը, պահպանեն այն, թե ինչ նշան է օգտագործվում և ինչպես է այն օգտագործվում ինչ-որ իրի հետ կապված, հաճախ կրկնում են նշանները, խրախուսում են նորածնին և զգոն լինեն՝ հասկանալու, թե երբ երեխան հետ է ստորագրում։ Երբ խոսքը վերաբերում է նորածիններին, ովքեր դեռ չեն ձեռք բերել լեզվական ունակություններ, նշանները հաղորդակցության հեշտ և մատչելի ձև են ։ Մինչ նորածինները սովորում են հատուկ նշաններ կամ զարգացնում լեզվական հմտություններ, նրանք ձեռք են բերում ժեստերի ինքնաբուխ օգտագործում ։ Նորածնի առաջին ժեստը կարող է հայտնվել 9-12 ամսականում, որը հաճախ դասակարգվում է որպես մատնացույց։ Ժեստերը աստիճանաբար աճում են, երբ նորածինները միանում են՝ մատնացույց անելով բառի իմաստին՝ կատարելով ժեստ-գումարած բառի համակցություն, որը կվերածվի երկու բառակապակցության ։ Ենթադրվում է, որ նորածինների համար ժեստերը կարող են ավելի հեշտ հիշել, քան միայն անունը, քանի որ ժեստը ներկայացնում է այն, ինչ երեխան կարող է պատկերացնել, թե ինչ է տեղի ունենում, երբ մտածում է իրի մասին ։ Որոշելու համար, թե ինչպես է նորածինների հաղորդակցության վրա ազդում ժեստերը և խոսքը, Այվերսոնը և Գոլդին-Միդոն հետազոտություն են անցկացրել ։ Հետազոտության մասնակից նորածիններն օգտագործել են աչքերի հայացքը, մարմնի դիրքը և ձայնի բարձրացումը՝ իրենց թիրախային լսարանի ուշադրությունը գրավելու և ուղղորդելու համար՝ միաժամանակ ժեստերով իրերի վրա։ Արդյունքները պարզել են, թե արդյոք ժեստերը, որոնք երեխաները օգտագործում են, կապված են այն բառի հետ, որը նրանք ասում են ժեստը կատարելիս։ Այվերսոնը և Գոլդին-Միդոն պարզել են, որ նորածինները ժեստ են անում այն իրերի համար, որոնք նրանք բառերով արտահայտելու ունակություն չունեն։ Երբ բառերը հնչում էին երեխայի կողմից, դրանք սովորաբար այնպիսին էին, որոնց համար երեխան արդեն ժեստերով էր ցույց տալիս։ Սա ցույց է տալիս, որ ժեստը ուղղակիորեն կապված է այն բառերի հետ, որոնք երեխաները կարտադրեն ։ Խորհրդանշական ժեստը հատուկ տերմին է, որը ներառում է մանկական նշանը։ Ժեստերի այս ձևն օգնում է հաղորդակցվել ձեռքի շարժումների օգտագործման միջոցով, որոնք ներկայացնում են առարկա կամ զգացում ։ Նորածիններն արագորեն նշում են, թե արդյոք կապ կա որևէ առարկայի և խորհրդանշական ժեստի միջև։ Երբ նրանք կապ հաստատեն, նորածինները կկրկնօրինակեն այն գործողությունները, որոնք արտադրվում են խնամողի կողմից։ Խնամողի կողմից հետևողականությունը կարևոր է ուսուցման և հետադարձ կապի փուլում, որպեսզի նորածինները սովորեն կրկնությունից ։ Այս կրկնությունը վերաբերում է նրան, թե ինչպես է խնամակալը օգտագործում նշանը և ինչ ձևով է նշանը կապված առարկայի կամ հույզերի հետ։ Եթե ասոցիացիան փոխվի, ապա երեխան ավելի դժվար կլինի հասկանալ, թե ինչպես է խորհրդանշական ժեստը կապվում առարկայի հետ։
ԶԼՄ-ների և ինտերնետի ազդեցություններ
Գովազդային արտադրանքների, երեխայի նշանների ուսուցողական տեսանյութերի հեշտ հասանելիության և հանրաճանաչ մշակույթում ներկայացվածության շնորհիվ, ծնողների փորձերը՝ ստորագրելու իրենց երեխայի հետ, կարող են ավելի շատ կենտրոնացած լինել հանրաճանաչության սոցիալական ասպեկտների վրա, այլ ոչ թե մտադրության պոտենցիալ բարելավելու իրենց երեխայի հաղորդակցման հմտությունները ։ Մի ուսումնասիրություն ուսումնասիրեց, թե որքանով է ինտերնետում հայտնաբերված երեխայի նշանի մասին տեղեկատվությունը հիմնված հետազոտության վրա ։ Արդյունքները գտել են երեսուներեք վեբկայքեր, որոնք բոլորը խթանում էին երեխայի նշանը և դրա հետ կապված առավելությունները։ Տեղեկատվության ավելի քան 90%-ը վերաբերում էր կարծիքի հոդվածներին կամ գովազդային արտադրանքներին, որոնք խրախուսում են ծնողներին ստորագրել՝ առանց հետազոտության հիմքերի։ Թեև կայքերը պնդում են, որ երեխայի նշանի օգտագործումը կնվազեցնի զայրույթը, կբարձրացնի նորածնի ինքնագնահատականը, բավարարվածությունը, հաջողության զգացումը, կբարձրացնի ծնող-երեխա կապը և կնվազեցնի հիասթափությունը, կայքերը բավարար հետազոտության վրա հիմնված ապացույցներ չեն տրամադրում այս պնդումները հաստատելու համար։ Մեկ այլ հետազոտություն ուսումնասիրել է Google Scholar-ի միջոցով հայտնաբերված ինտերնետային տեղեկատվությունը, ինչպես նաև մի քանի ակադեմիական տվյալների բազաներ։ Հետազոտողները ուսումնասիրել են, թե արդյոք արդյունքների համաձայն՝ երեխայի նշանը խրախուսում է զարգացող, սոցիալական, ճանաչողական և լեզվական հմտություններ՝ միաժամանակ ավելի մեծ կապի հասնելով ծնողի և երեխայի միջև ։ Այս հարցի նպատակն էր գտնել տեղեկատվություն, որը թույլ կտա ծնողներին, խնամակալներին, մանկության մանկավարժներին և բժիշկներին տեղեկացված որոշումներ կայացնել մանկական նշանի վրա շեշտադրման չափի վերաբերյալ։ Երբ բոլոր մեջբերված նյութերը հավաքվեցին, կային 1747 հոդվածներ, ընդ որում միայն 10 հոդվածները հետազոտություններ էին տալիս երեխայի զարգացման արդյունքի վերաբերյալ՝ կապված երեխայի նշանի հետ ։ Այս 10 հոդվածներից հավաքված կոնսենսուսում ասվում է, որ մանկական նշանը, որն օգտագործվում է Acredolo-ի և Goodwyn-ի հեղինակած առևտրային գովազդվող արտադրանքի կողմից, չի նպաստում լեզվի արտադրությանը կամ ծնող-երեխա հարաբերություններին։ Այնուամենայնիվ, այս հոդվածներից ոչ մի ապացույց չկա, որ երեխայի նշանը որևէ կերպ վնասակար է նորածինների համար ։ Այս երկու ուսումնասիրությունների միջոցով ցույց է տրվում, որ կայքերը չեն կարող պարունակել 100% հետազոտության վրա հիմնված տեղեկատվություն։ Անհատները, ովքեր տեղեկատվություն են փնտրում մանկական նշանի օգտագործման դրական և բացասական կողմերի վերաբերյալ, պետք է համոզվեն, որ նրանք մուտք են գործում հետազոտությունների, այլ ոչ թե կարծիքի հիման վրա հիմնված կայքեր։ Առևտրային ապրանքները, որոնք հասանելի են ծնողներին, ովքեր մասնակցում են մանկական նշանների սեմինարներին կամ այն իրականացնում են տանը, համեմատելի են հետազոտական հետազոտություններում օգտագործվող արտադրանքի որակի հետ ։ Առաջարկվում է, որ ծնողները զգույշ լինեն մանկական նշանների արտադրանքի նկատմամբ, քանի որ դժվար է որոշել առևտրայնացված ապրանքների հավաստիությունը՝ ձեր երեխայի հետ երեխայի նշանը հեշտացնելու համար ։
Աղբյուրներ
Կատեգորիա:Ժեստերի լեզուներ Կատեգորիա:Լեզու Կատեգորիա:Խոսք
Սավահլունտո
Սավախլունտո (Sawahlunto) քաղաք Ինդոնեզիայում, որը գտնվում է Արևմտյան Սումատրա նահանգի կազմում։ Քաղաքի տարածքը բաժանված է անկախ վարչական միավորի` քաղաքապետարանի։ 2015 թվականին Ինդոնեզիայի կառավարությունը դիմեց ՅՈՒՆԵՍԿՕ-ին որպես Հարավարևելյան Ասիայի ամենահին քաղաք, Համաշխարհային ժառանգության ցանկում ընդգրկվելու, որտեղ կազմակերպվել էր քարածուխի արդյունահանումը ։
Պատմություն
Քաղաքը հիմնադրվել է 1888 թվականին հոլանդացիների կողմից։ Քաղաքի հայտնվելուն նպաստեց այս տարածքում քարածուխի մեծ հանքավայրի հայտնաբերումը։
Աշխարհագրական դիրք
Քաղաքը տեղակայված է գավառի կենտրոնական մասում, Սումատրայի արևմուտքում, Բարիսանի լեռնաշղթայի բարձրադիր վայրում։ Բացարձակ բարձրությունը` ծովի մակարդակից 256 մետր է ։
Սավահլունտոն գտնվում է գավառի մայրաքաղաք Պադանգ քաղաքից մոտավորապես 50 կիլոմետր դեպի արևելք-հյուսիս (ENE):
Վարչական բաժանում
Սավախհլունտոյի քաղաքապետարանի տարածքը վարչականորեն բաժանված է չորս թաղամասերի (kecamatan) որոնք, իրենց հերթին բաժանված են 10 գյուղական բնակավայրերի (kelurahan)։ Քաղաքապետարանի ընդհանուր մակերեսը 273,45 կմ² է։
Բնակչություն
Ըստ 2010 թվականի պաշտոնական մարդահամարի, բնակչությունը կազմում էր 35 464 մարդ ։ Քաղաքի բնակչության դինամիկան ըստ տարիների։ Էթնիկական կազմի մեջ գերակշռում են Մինանգկաբաուների և Ճավացիների նաև չինացիների ու Բատակի ժողովուրդների ներկայացուցիչները։
Տրանսպորտ
Մոտակա խոշոր օդանավակայանը գտնվում է Պադանգ քաղաքում ։
Մշակութային կյանք
2017 թվականից անցկացվում է պոեզիայի միջազգային փառատոն Սավախլունտոյում (Sawahlunto Poetry Reading Festival) ։
Ծանոթագրություններ
Կատեգորիա:Ինդոնեզիայի քաղաքներ Կատեգորիա:Համաշխարհային ժառանգություն Ինդոնեզիայում Կատեգորիա:Բնակավայրեր այբբենական կարգով Կատեգորիա:Ինդոնեզիա Կատեգորիա:ՅՈՒՆԵՍԿՕ-ի Համաշխարհային ժառանգություն
Տժվժիկ (այլ կիրառումներ)
Տժվժիկ կարող է վերաբերել՝
Լա Մորերա դե Մոնսան
Լա Մորերա դե Մոնսան (La Morera de Montsant), մունիցիպալիտետ Իսպանիայում։ Գտնվում է Տառագոնա պրովինցիայում, Կատալոնիա ինքնավար համայքնի կազմում։ Տարածքը կազմում է 52,8 կմ²։ Բնակչությունը 160 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի բնակավայրեր
Թարումյան
Թարումյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ
Մարիա Բելովա
Մարիա Բելովա (Белова, Мария, ), ռուս հաղորդավարուհի, լրագրող ու տեսաբլոգեր ։
Հաղորդավարուհու կարիերա
2013 թվականին О2ТВ ալիքում եղել է «Բազմոց Գլորիայի համար» շոուի հաղորդավարը, նույն թվականին Մարիան Ռոսիա 24 ալիքում հաղորդավար լինելու հրավեր է ստացել։ Առաջին ռեպորտաժները եղել են աստղերի կյանքի, համերգների ու մշակույթի մասին։ Բացի այդ, նորաձևության ոլորտում կեղծ արտադրանքի մասին հատուկ թողարկումներ են եղել և հենց այդ ռեպորտաժները էլ Մարիային ճանաչում են բերել ։
Ֆիլմագրություն
2020 թվականին թողարկել է «Կյանքը անպտղությամբ» ֆիլմը՝ նվիրված անզավակ զույգերի վրա սոցիալական ճնշման խնդրին ու վերարտադրողական առողջության ոլորտի լուսաբանմանը ։
Երաժշտական գործունեություն
2014 թվականի հունիսին, ըստ Tatler պարբերականի՝ նա ներառվել է 10 լավագույն կին դիջեյների ցանկում ։
2019-ին T-killah-ի հետ միասին առաջնաելույթ է ունեցել որպես երգչուհի՝ MATARA կեղծանվամբ՝ ձայնագրելով «Անուղղելի խաբեբաներ» խմբի «Love Me, Love» երգի քովերը։ Նրանց հետ հանդես է եկել հունիսի 29-ին Կրեմլի պետական պալատում ավարտական երեկոյի ժամանակ ։
Անձնական կյանք
2011 թվականին Մարիան ամուսնացել է ռեստորանատեր Իլյա Լիխտենֆելդի հետ, իսկ հարսանիքը տեղի է ունեցել Մոսկվայի Ստանիսլավսկու և Նեմիրովիչ-Դանչենկոյի անվան երաժշտական ակադեմիական թատրոնում։ Երկու տարի անց նրանք բաժանվել են, ու Tatler պարբերականն այն ներառել է 2013 թվականի 15 ամենաաղմկահարույց բաժանումների ցուցակում ։
2018 թվականին ծանոթացել է ռուս ռեփեր T-killah-ի հետ, որի հետ ամուսնացել է 2019 թվականի հուլիսի 4-ին ։
Սոցիալական նախագծեր և բարեգործություն
Մարիան ակտիվ մասնակցում է բարեգործական նախագծերին  ։
Ծանոթագրություններ
Կատեգորիա:Ռուս հաղորդավարներ Կատեգորիա:Մոսկվա քաղաքում ծնվածներ Կատեգորիա:1989 ծնունդներ Կատեգորիա:Օգոստոսի 28 ծնունդներ Կատեգորիա:Լրագրողներ այբբենական կարգով